PM मोदी के 'गाय' और 'ओम' वाले भाषण पर ओवैसी का आया Reaction, बोले- प्रधानमंत्री को चिंतित होना चाहिए कि...  
प्रधानमंत्री नरेंद्र मोदी के गाय वाले बयान पर विपक्ष का हमला
ओवैसी बोले- पीएम को सोचना चाहिए 'देश में क्या चल रहा है'
माजिद मेमन ने कहा- मोदी को धार्मिक मामलों का जिक्र नहीं करना चाहिए
वहीं, राष्ट्रवादी कांग्रेस पार्टी के सांसद माजिद मेमन ने कहा कि मोदी एक धर्मनिरपेक्ष देश के प्रधानमंत्री हैं और उन्हें अक्सर धार्मिक मामलों का जिक्र नहीं करना चाहिए. उन्होंने कहा, 'वह धर्मगुरु नहीं हैं... प्रधानमंत्री को स्पष्ट कर देना चाहिए कि 'मैं सरकार के मुखिया के तौर पर किसी को भी धर्म के नाम पर, 'ओम' या 'गाय' के नाम पर किसी को बर्दाश्त नहीं करूंगा, उन्हें अपने हाथ में कानून नहीं लेने दूंगा. 
भाकपा महासचिव डी. राजा ने कहा कि प्रधानमंत्री 'ओम' और 'गाय' के मुद्दे क्यों उठा रहे हैं, जबकि उन्हें देश की अर्थव्यवस्था की बात करनी चाहिए. उन्होंने कहा, 'वह ऐसे समय में यह बात कह रहे हैं जब गाय और भगवान के नाम पर देश भर में पीट-पीट कर हत्या करने की घटनाएं हो रही हैं. उन्हें देश के प्रधानमंत्री की तरह व्यवहार करना चाहिए, वास्तविक मुद्दों पर बात करनी चाहिए और बेरोजगारी की समस्या का समाधान करना चाहिए न कि विपक्ष पर हमला करना चाहिए.'
बता दें कि पीएम मोदी ने किसी का नाम लिए बगैर कहा था, 'उन्हें महसूस होता है मानो देश 16वीं-17वीं सदी में पहुंच गया है. इस तरह के ज्ञान का इस्तेमाल देश को नुकसान पहुंचाने पर आमादा लोग करते हैं और उन्होंने ऐसा करने के लिए कोई कोर-कसर नहीं छोड़ रखी है.'